ddrg/super_eurlex huggingface dataset:
(289)

Eespool esitatu põhjal on tollimaksumäärad järgmised: Riik Äriühing Dumpinguvastase tollimaksu alus ( %) Hiina Rahvavabariik Cixi Jiangnan Chemical Fiber Co. Ltd. Sanbei Town Industry Area, Cixi City, Zhejiang Province 26,3 Far Eastern Industries (Shanghai) Ltd. 31-33F, Baoan Tower, No 800, Dongfang Road, Pudong New District, 200122, Shanghai 4,9 Hangzhou An Shun Pettechs Fibre Industry Co. Ltd. No 37, East Avenue, Fu-Yang Town, Hangzhou, Zhejiang Province 18,6 Deqing An Shun Pettechs Fibre Industry Co. Ltd. No 9, Cangqian Road, Chengguan Town Deqing County 18,6 Kunshan An Shun Pettechs Fibre Industry Co. Ltd. No 78, Huting Road, Bacheng Town, Kunshan, Jiangsu Province 18,6 Jiangyin Changlong Chemical Fiber Co. Ltd. Houxiang Industrial Zone, Changjing, Jiangsu 214411 24,6 Xiake Color Spinning Co. Ltd. No 39, East Street, Mazhen, Jiangyin, Jiangsu 214406 49,7 Kõik teised äriühingud 49,7 Saudi Araabia National Polyester Fibers Factory P.O. Box 42185, Riyadh 11541 20,9 Saudi Basic Industries Corporation (Sabic) P.O. Box 5101, Riyadh 11422 20,9 Arabian Industrial Fibres Company (Ibn Rushd) P.O. Box 30701, Yanbu Al-Sinaiyah 21447 20,9 Kõik teised äriühingud 20,9 Korea Vabariik Huvis Corporation 151-7, Samsung-dong, Gangnam-gu, Seoul 5,7 Saehan Industries Inc 254-8, Kongduk-dong, Mapo-ku, Seoul 10,6 Sung Lim Co., Ltd. RM 911, Dae-Young Bldg, 44-1, Youido-Dong, Youngdungpo-ku, Seoul 0 Dongwoo Industry Co. Ltd. 729, Geochon-Ri, Bongwha-up, Bongwha-Kun, Kyoungsangbuk-do 6,0 East Young Co. Ltd. Bongwan #202, Gumi Techno Business Center, 267 Gongdan-Dong, Gumi-si, Kyungbuk, Korea 6,0 Estal Industrial Co. 845 Hokye-dong, Yangsan-City, Kyungnam 6,0 Geum Poong Corporation 62-2, Gachun-Ri, Samnam-Myon, Ulju-Ku, Ulsan-shi 6,0 Keon Baek Co. Ltd. 1188-3, Shinsang-Ri, Jinryang-Eup, Kyungsan-si, Kyungbuk-do 6,0 Samheung Co. Ltd. 557-12, Dongkyu-Ri, Pochon-Eub Pochon-Kun, Kyungki-do 6,0 Kõik muud äriühingud 10,6
3)

Punkti 6 alapunkt vi asendatakse järgmisega: “vi) Infosüsteemide turve põhineb kriteeriumidel, mis on sätestatud ühes järgmistest rahvusvaheliselt tunnustatud standardite redaktsioonidest, mida kohaldatakse vastaval eelarveaastal: — International Standards Organisation 17799/British Standard 7799: Code of practice for Information Security Management (BS ISO/IEC 17799), — Bundesamt für Sicherheit in der Informationstechnik: IT-Grundschutzhandbuch/IT etalonturbe juhend (BSI), — Information Systems Audit and Control Foundation: Control Objectives for Information and related Technology (COBIT). Makseasutus valib ühe esimeses lõigus viidatud rahvusvahelistest standarditest oma infosüsteemide turbe aluseks. Turbemeetmed tuleks kohandada iga üksiku makseasutuse haldusstruktuuri, personali ja tehniliste tingimustega. Rahalised ja tehnilised vahendid peaksid olema vastavuses tegelikult tekkivate ohtudega.”
(3)

Taotluse esitaja väitis, et teatavatele raud- ja terastoruliitmikele Thai Benkan Co. Ltd poolt kehtestatud omamaiste hindade võrdlemisel nimetatud toodete ühendusse suunatud ekspordi hindadega ilmneb, et dumping on kasvanud. Selle põhjal on dumpingumarginaal märkimisväärselt kõrgem kui Thai Benkan Co. Ltd impordi suhtes meetmete kehtetuks tunnistamise tinginud varasemas uurimises arvutatud dumpingumarginaal.
ET Euroopa Liidu Teataja L 78/36

KOMISJONI MÄÄRUS (EÜ) nr 481/2005,

23. märts 2005,

millega määratakse kindlaks, millises ulatuses võib heaks kiita nõukogu määruses (EÜ) nr 774/94 (millega avatakse kodulinnuliha ja teatavate muude põllumajandustoodete ühenduse tariifikvoodid ja sätestatakse nende haldamine) sätestatud korra alusel märtsis 2005 esitatud teatavate kodulinnulihatoodete impordilitsentsi taotlusi

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse komisjoni 22. juuni 1994. aasta määrust (EÜ) nr 1431/94, millega sätestatakse üksikasjalikud eeskirjad kodulinnulihasektoris impordikorra kohaldamiseks, mis on sätestatud nõukogu määruses (EÜ) nr 774/94, millega avatakse kodulinnuliha ja teatavate muude põllumajandustoodete ühenduse tariifikvoodid ja sätestatakse nende haldamine, (1) eriti selle artikli 4 lõiget 4,

ning arvestades järgmist:

Ajavahemikuks 1. aprillist–30. juuini 2005 on esitatud teatavate toodete impordilitsentsi taotlusi koguste kohta, mis on väiksemad või võrdsed saadaolevate kogustega, ning need võib täies ulatuses rahuldada, kuid muude toodete taotlused ületavad saadaolevaid koguseid ning neid tuleb seega vähendada kindla protsendimäära võrra, et tagada õiglane jaotamine,

ON VASTU VÕTNUD KÄESOLEVA MÄÄRUSE:

Artikkel 1

1. Määruse (EÜ) nr 1431/94 alusel esitatud impordilitsentsi taotlusi ajavahemikuks 1. aprill–30. juuni 2005 käsitletakse vastavalt käesoleva määruse lisale.

2. Impordilitsentsi taotlused määruse (EÜ) nr 1431/94 alusel ajavahemikuks 1. juuli–30. september 2005 võib esitada käesoleva määruse lisas osutatud üldkoguse ulatuses.

Artikkel 2

Käesolev määrus jõustub 1. aprillil 2005.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. märts 2005 Komisjoni nimel põllumajanduse ja maaelu arenduse peadirektor J. M. SILVA RODRÍGUEZ

(1) EÜT L 156, 23.6.1994, lk 9. Määrust on viimati muudetud määrusega (EÜ) nr 1043/2001 (EÜT L 145, 31.5.2001, lk 24).
(1)

Määruse (EÜ) nr 1788/2003 artiklis 6 on sätestatud, et liikmesriigid kehtestavad tootjatele individuaalsed kvoodid; et tootjatel võib olla kas üks või kaks individuaalset kvooti, üks tarnete ja teine otseste müükide jaoks ja et ühed kvoodid võib teisteks kvootideks ümber arvestada tootja nõuetekohaselt põhjendatud taotluse alusel.
1.

Artiklit 7 muudetakse järgmiselt: a) lõige 2 asendatakse järgmisega: “2. Laevade püügitegevuse lõpetamisega seotud meetmeid võib kohaldada üksnes kümne aasta vanuste või vanemate laevade suhtes. Kuni 30. juunini 2006 võib lõike 3 punkti d kohaselt siiski alaliselt üle anda vähemalt viie aasta vanuseid laevu, mis ei kasuta veetavaid püüniseid.”; b) lõikele 3 lisatakse punkt d: “d) kuni 30. juunini 2006 laeva alaline üleandmine India ookeanis 2004. aastal tsunami tõttu kannatanud kolmandale riigile, kui on täidetud järgmised kriteeriumid: i) laeva kogupikkus on alla 12 meetri ning laev ei ole vanem kui 20 aastat; ii) liikmesriik, kes annab üleandmiseks loa, tagab, et laev on täielikult merekõlblik ja kalapüügiks varustatud ning antakse üle tsunami tõttu kannatanud piirkonda kalapüügiga tegeleva kogukonna jaoks ja et välditakse kalavarude ja kohaliku majanduse kahjustamist; iii) üleandmine vastab Ühinenud Rahvaste Organisatsiooni Toidu- ja Põllumajandusorganisatsiooni hinnangus kindlaksmääratud vajadustele ja on kooskõlas kolmanda riigi taotlustega.”; c) lisatakse järgmine lõige: “6. Erandina lõike 5 punktist a arvestatakse lõike 3 punkti d kohase laevade alalise üleandmise jaoks antavat riigiabi järgmiselt: i) 5–15 aasta vanuste laevade suhtes kohaldatakse lõike 5 punkti a alapunktis i osutatud hüvitist ja 16–20 aasta vanuste laevade suhtes lõike 5 punkti a alapunktis ii osutatud hüvitist; ii) lõike 5 punktis a osutatud hüvitist võib suurendada kuni 20 % võrra järgmistel juhtudel: — et katta liikmesriikide määratud nende avalik-õiguslike või eraorganisatsioonide kulutusi, kes vastutavad laeva üleandmise eest kolmandasse riiki, — et hüvitada hüvitist saavale laevaomanikule kulutused, mis kaasnevad laeva varustamise, täielikult merekõlblikuks tegemise ja kalapüügiks varustamisega asjaomastes kolmandates riikides. Laevad, mille kohta on esitatud püügitegevuse alalise lõpetamise taotlus liikmesriikide pädevatele asutustele enne 2. aprill 2005, võivad samuti saada käesoleva lõike kohaseid hüvitisi.”
(1)

Komisjoni 19. aprilli 2000. aasta määrusega (EÜ) nr 824/2000, millega kehtestatakse teravilja ülevõtmise kord sekkumisametite poolt ja sätestatakse teravilja kvaliteedi määramise analüüsimeetodid, (2) nähakse ette, et vastuvõetava pakkumise puhul teatatakse ettevõtjatele tarneplaani tähtajad võimalikult kiiresti. Sel eesmärgil sätestatakse nimetatud määruse artikli 4 lõikes 3, et viimane sekkumiskeskusele mõeldud tarne, mille kohta on esitatud pakkumine, peab toimuma hiljemalt pakkumise saamise kuule järgneva neljanda kuu lõpul.
—

Õhusõidukitel, mida on maailmas registreeritud veel alla 50 eksemplari, arvestatakse jätkuvat lennukõlblikkust tagavad tegevuskulud tunnitariifi alusel kuni asjaomase tootekategooria puhul kehtiva lõivu määrani, nagu on näha järgmises tabelis. Toodete, osade ja seadmete puhul, mis pole õhusõidukid, puudutab piirang õhusõidukite arvu, millele kõnealune toode, osa või seade on paigaldatud. Tunnitariif 99 EUR
(2)

Määruse (EÜ) nr 1249/96 artikli 2 lõikes 1 on sätestatud, et kui kohaldamise ajal erineb arvutatud keskmine imporditollimaks 5 euro võrra tonni kohta kindlaksmääratud tollimaksust, siis tuleb teha vastav kohandus. Selline erinevus on tekkinud. Seepärast tuleb määrusega (EÜ) nr 513/2005 kehtestatud imporditollimakse kohandada,
(155)

Kavandatavad dumpinguvastased tollimaksud on järgmised. Äriühing Kahju kõrvaldamist võimaldav marginaal Dumpingumarginaal Kavandatav dumpinguvastane tollimaks Liaoning Mayerton Refractories Co. Ltd 17,1 % 11,2 % 11,2 % Yingkou Sanhua Refractory Materials Co. Ltd 42,1 % 34,1 % 34,1 % Yingkou Kyushu Refractories Co. Ltd 21,9 % 55,7 % 21,9 % Yingkou Guangyang Refractories Co. Ltd 21,9 % 55,7 % 21,9 % Yingkou Qinghua Refractories Co. Ltd 54,6 % 41,4 % 41,4 % Yingkou Orind Refractories Ltd 66,1 % 99,9 % 66,1 % Dashiqiao Sanqiang Refractory Materials Co. Ltd 66,1 % 99,9 % 66,1 % RHI Refractories Liaoning Co. Ltd 66,1 % 99,9 % 66,1 % Dashiqiao City Magnesite Refractory Factory Co., Ltd 66,1 % 99,9 % 66,1 % Kõik teised äriühingud 66,1 % 99,9 % 66,1 %
(3)

Määruse (EÜ) nr 1206/2004 artikli 5 lõige 4 näeb ette, et taotletud koguseid võidakse vähendada. Esitatud taotlused on seotud üldkogustega, mis ületavad saadaolevaid koguseid. Neil tingimustel ja selleks, et kindlustada saadaolevate koguste õiglane jaotus, tuleb taotletud koguseid proportsionaalselt vähendada,
(5)

Nõukogu otsusega 94/800/EÜ (3) heakskiidetud mitmepoolsete kaubandusläbirääkimiste Uruguay voorus sõlmitud põllumajanduslepingu (edaspidi “põllumajandusleping”) rakendamiseks on vaja esitada täiendavat ja üksikasjalikumat teavet impordi ja ekspordi kohta, eriti litsentsitaotluste ja litsentside kasutamise viisi kohta, et tagada põllumajanduslepingust tulenevate kohustuste täitmine. Kiiret teavet ekspordi suundumuste kohta on vaja nende kohustuste parimaks ärakasutamiseks. Nimetatud lepingu alusel ei kohaldata toiduabi ekspordi suhtes subsideeritud ekspordi suhtes kohaldatavaid piiranguid. Tuleks sätestada, et ekspordilitsentsi taotlusi käsitlevates teadetes tuleks täpsustada, millised litsentsitaotlused hõlmavad toiduabi.
(6)

Taotlus sisaldab piisavalt prima facie tõendusmaterjali selle kohta, et dumpinguvastastest meetmetest, mis on kehtestatud Hiina Rahvavabariigist pärit asjaomase toote impordi suhtes, hoitakse kõrvale uurimisaluse toote ümberlaadimise teel Laose Demokraatlikus Rahvavabariigis ja/või selle kokkupanemise teel Laose Demokraatlikus Rahvavabariigis. Esitatud tõendid on järgmised: — Taotluses on näidatud kaubandusstruktuuri märkimisväärne muutumine, kui uurimisaluse toote import on oluliselt suurenenud, samas kui asjaomase toote import Hiina Rahvavabariigist on pärast meetmete kehtestamist vähenenud; samuti on näidatud, et selliseks muutumiseks ei ole muud piisavat põhjust või seletust kui tollimaksu kehtestamine. — See kaubandusstruktuuri muutumine näib tulenevat teatavate Hiina Rahvavabariigist pärit spiraalköiteseadiste ümberlaadimisest Laose Demokraatlikus Rahvavabariigis ja/või teatavate spiraalköiteseadiste kokkupanemisest Laose Demokraatlikus Rahvavabariigis. — Lisaks sellele sisaldab taotlus piisavalt prima facie tõendeid selle kohta, et olemasolevate Hiina Rahvavabariigist pärit asjaomase toote impordi suhtes kehtivate dumpinguvastaste meetmete toimet kahjustatakse nii koguste kui ka hinna osas. Hiina Rahvavabariigist pärit asjaomase toote impordi on ilmselt asendanud märkimisväärsed kogused teatavaid spiraalköiteseadiseid, mida imporditakse Laose Demokraatlikust Rahvavabariigist. — Lõpuks sisaldab taotlus ka piisaval hulgal prima facie tõendusmaterjali selle kohta, et uurimisaluse toote hinnad on teatavate Hiina Rahvavabariigist pärit spiraalköiteseadiste kohta varem kindlaks tehtud tavaväärtuse suhtes dumpinguhinnad. — Kui uurimise käigus tuvastatakse ka teisi Laose Rahvademokraatlikus Vabariigis teostatavaid algmääruse artikliga 13 hõlmatud kõrvalehoidmisvõtteid peale ümberlaadimise ja kokkupanemise, võib uurimine hõlmata ka neid.
(3)

Komisjonile edastatud teabe kohaselt on mõne liikmesriigi lipu all sõitvad või mõnes liikmesriigis, välja arvatud Eestis, Lätis Leedus ja Poolas registreeritud laevad täitnud neile 2005. aastaks määratud kvoodi süvameregarneeli püügiks NAFO 3L rajoonis. Ühendus on keelustanud nende varude püügi alates 24. veebruarist 2005. See kuupäev tuleks ka käesolevas määruses aluseks võtta,
(8)

Komisjon on uurinud pakutud kohustust. Jõuti järeldusele, et kõnealune läbivaadatud kohustus vastas kõikidele vajalikele kriteeriumidele, mis on sätestatud määruses (EÜ) nr 992/2004, nimelt: i) et asjaomaste äriühingute müügihindade tase aitab märkimisväärselt kaasa kahju kõrvaldamisele; ii) et äriühingud peavad kinni teatavatest impordimahtudest, mis on ette nähtud EL10s asuvatele klientidele toimuva müügi puhul ja iii) et nad peavad EL10-s asuvate üksikklientide puhul üldjoontes kinni oma tavapärastest müügitavadest. Samuti jõuti järeldusele, nagu oli väitnud JSC Uralkali, et kaubandustegevuse üleminek äriühingult Fertexim Ltd äriühingule Uralkali Trading SA ei avaldanud mõju kohustuse teostatavusele ega äriühingute esitatud teabe põhjal ka kohustuse toestamise tõhusale järelevalvele.
(3)

Tarneperioodi jooksul, kui eelnevate aastate tegelikult tarnitud kogused on täpsemalt teada, tuleks kõnealused kogused kindlaks määrata jättes võimaluse muudatusteks, kui edasine täpsem teave seda võimaldab. Ilma et see piiraks läbiviidavaid uurimisi, tuleks vastu võtta meetod, millega tarnekohustuse koguste kindlaksmääramisel käsitleda impordilitsentside nimikoguseid, mille tegelikku ühendusse importimist ei ole olnud võimalik kindlaks teha.
(165)

Tuletatakse meelde, et dumpinguvastaste tollimaksude kehtestamise eesmärk ei ole kõnealuse turu sulgemine asjaomastele riikidele, vaid õiglaste kaubandustingimuste ja mõjusa konkurentsi taastamine ühenduse turul. Selles mõttes jääks asjaomane import endiselt ühenduse turule, kuid hindadega, mis ei kujuta endast enam kahjustavat dumpingut. Lisaks sellele on tõenäoline, et pärast asjaomaste riikide kahjustava dumpingu kõrvaldamist muutub olulisemaks import kolmandatest riikidest, mille suhtes meetmeid ei rakendata. Tuleks samuti märkida, et ühel Euroopa tootjatest on uus tehas, mis ei alustanud tootmist ühenduse turu madala hinnataseme tõttu. Mõjusa konkurentsi taastamisel on tõenäoline, et tootmine algab ning et ühenduse turu varustamine suureneb. Märkimisväärne on ka see, et ühest küljest väitsid töötlejad, et võimsus on ühenduse vajaduse rahuldamiseks ebapiisav, kuid teisest küljest süüdistasid nad ühenduse tootmisharu investeerimises uude võimsusesse, mis väidetavalt oleks kahju põhjuseks olnud.
(1)

Komisjoni määrusega (EÜ) nr 795/2004 (2) on kehtestatud alates 2005. aastast kohaldatava ühtse otsemaksete kava rakenduseeskirjad. Kõnealuse kava halduslik ja rakenduslik kohaldamine riigi tasandil on näidanud, et teatavates valdkondades on vaja veelgi üksikasjalikumaid eeskirju ja teistes valdkondades on vaja olemasolevaid eeskirju selgitada ja kohandada.
(5)

Taotlusest selgub, et taotluse esitaja on läbi teinud struktuurimuudatused, mis on normaalväärtusele märkimisväärset mõju avaldanud. Lisaks sellele väideti, et kuludel ja omamaistel hindadel põhinevate normaalhindade võrdlemisel ühendusse suunduva ekspordi hindadega selguks, et dumpingu määr on märgatavalt madalam kui taotluse esitaja impordi suhtes kehtivate meetmete aluseks olev määr, st 17,8 %. Seega ei ole meetmete kohaldamine praegusel tasemel, mis põhineb eelnevalt kindlaks tehtud dumpingu määral, enam dumpingu korvamiseks vajalik.
ET Euroopa Liidu Teataja L 108/8

KOMISJONI MÄÄRUS (EÜ) nr 654/2005,

28. aprill 2005,

millega määratakse kindlaks, kui suures ulatuses saab rahuldada impordiõiguste taotlusi aprillis 2005, mis on esitatud 80–300kilogrammiste elusveiste kohta määrusega (EÜ) nr 1204/2004 ette nähtud tariifikvootide raames

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1254/1999, milles on sätestatud teatavatest kolmandatest riikidest pärit 80–300kilogrammiste elusveiste tariifikvootide rakenduseeskirjad, (1)

võttes arvesse komisjoni 29. juuni 2004. aasta määrust (EÜ) nr 1204/2004, millega avatakse ja sätestatakse Bulgaariast ja Rumeeniast pärit 80–300kilogrammiste elusveiste tariifikvoodi korraldus (1. juulist 2004 kuni 30. juunini 2005), (2) eriti selle artiklit 4,

ning arvestades järgmist:

Määruse (EÜ) nr 1204/2004 artikli 1 lõike 3 punktis c on kinnitatud Bulgaariast ja Rumeeniast pärit 80–300kilogrammiste veiste arv, mida võib eritingimustel importida ajavahemikul 1. aprillist kuni 30. juunini 2005. Kogused, millele taotleti impordilisentse, on sellised, et taotlused saab täies ulatuses rahuldada,

ON VASTU VÕTNUD KÄESOLEVA MÄÄRUSE:

Artikkel 1

Iga impordilitsentside taotlus, mis on esitatud aprillis 2005 vastavalt määruse (EÜ) nr 1204/2004 artikli 3 lõike 3 teise lõigu kolmanda taande sätetele, rahuldatakse täies ulatuses.

Artikkel 2

Käesolev määrus jõustub 29. aprillil 2005.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. aprill 2005 Komisjoni nimel põllumajanduse ja maaelu arenduse peadirektor J. M. SILVA RODRÍGUEZ

(1) EÜT L 160, 26.6.1999, lk 21. Määrust on viimati muudetud määrusega (EÜ) nr 1782/2003 (ELT L 270, 21.10.2003, lk 1).

(2) ELT L 230, 30.6.2004, lk 32.
(4)

Tehistingimustes kasvatatud lõhe import Norrast moodustas 30. septembriga 2004 lõppeval aastal 60 % ühenduse turust ja umbes 75 % kogu ühenduse impordist. Määruses (EÜ) 206/2005 leidis komisjon, et impordi märgatav kasv mõjus laastavalt ühenduse tootjate kasumlikkusele, arvestades sellega kaasnevat hinnalangust. Ajutised dumpinguvastased meetmed Norrast pärineva tehistingimustes kasvatatud lõhe suhtes peaksid kõrvaldama ebaõiglase impordihinna teguri. Samuti võib oodata, et nimetatud meetmed aeglustavad ühenduse suurimast impordiallikast Norrast pärineva impordi koguselist kasvu. Selle juhtumi asjaolusid arvestades leitakse, et dumpinguvastased meetmed on piisavad heastamaks ühenduse tootmisharule tekitatud kahju. Kaitsemeetmete säilitamine ei ole vajalik ning seega peaksid need kaotama kehtivuse hetkel, mil jõustuvad dumpinguvastased meetmed,
“b)

konsortsiumikokkuleppega tuleb igale liikmeks olevale ettevõtjale tagada õigus konsortsiumist taganeda, ilma et sellega kaasneks rahatrahv või muud sanktsioonid ning eelkõige kohustus lõpetada kõnealuses valdkonnas/kõnealustes valdkondades kõik veoteenused, millele võib lisanduda nõue, et veoteenuste osutamist tohib jätkata alles pärast teatava ajavahemiku möödumist. Selle õiguse puhul kehtib maksimaalselt kuus kuud vältav etteteatamisaeg, mis võidakse anda pärast seda, kui konsortsiumikokkuleppe või ühisesse meretransporditeenusesse märkimisväärse uue investeeringu tegemist käsitleva kokkuleppe jõustumisel alanud esialgne 18kuuline ajavahemik on lõppenud. Juhul kui kokkuleppe jõustumise kuupäev on varasem kui teenuse alustamise kuupäev, ei kesta esialgne ajavahemik üle 24 kuu alates konsortsiumikokkuleppe jõustumise kuupäevast või kuupäevast, mil jõustub ühisesse meretransporditeenusesse märkimisväärse uue investeeringu tegemist käsitlev kokkulepe. Suurel määral integreerunud konsortsiumi puhul, millel on puhastulupuul ja/või suur investeeringumaht seoses sellega, et tema liikmed on ostnud või prahtinud laevu spetsiaalselt konsortsiumi moodustamiseks, võidakse anda maksimaalselt kuus kuud vältav etteteatamisaeg pärast seda, kui konsortsiumikokkuleppe või ühisesse meretransporditeenusesse märkimisväärse uue investeeringu tegemist käsitleva kokkuleppe jõustumisele järgnev 30kuuline esialgne ajavahemik on lõppenud. Juhul kui kokkuleppe jõustumise kuupäev on varasem kui teenuse alustamise kuupäev, ei kesta esialgne ajavahemik üle 36 kuu alates konsortsiumikokkuleppe jõustumise kuupäevast või kuupäevast, mil jõustub ühisesse meretransporditeenusesse märkimisväärse uue investeeringu tegemist käsitlev kokkulepe.”
(2)

Määruse (EÜ) nr 1249/96 artikli 2 lõikes 1 on sätestatud, et kui kohaldamise ajal erineb arvutatud keskmine imporditollimaks 5 euro võrra tonni kohta kindlaksmääratud tollimaksust, siis tuleb teha vastav kohandus. Selline erinevus on tekkinud. Seepärast tuleb määrusega (EÜ) nr 595/2005 kehtestatud imporditollimakse kohandada,
ET Euroopa Liidu Teataja L 107/22

KOMISJONI MÄÄRUS (EÜ) nr 646/2005,

27. aprill 2005,

millega muudetakse määrust (EÜ) nr 94/2005 AKV riikidest ning ülemeremaadest ja -territooriumidelt pärit riisi impordilitsentside väljaandmise kohta määruse (EÜ) nr 638/2003 alusel 2005. aasta jaanuari esimesel viiel tööpäeval esitatud taotluste põhjal

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse komisjoni 9. aprilli 2003. aasta määrust (EÜ) nr 638/2003 (millega sätestatakse nõukogu määruse (EÜ) nr 2286/2002 ja nõukogu otsuse 2001/822/EÜ üksikasjalikud rakenduseeskirjad Aafrika, Kariibi mere ja Vaikse ookeani piirkonna riikidest (AKV riigid) ning ülemeremaadest ja -territooriumidelt (ÜMT) pärit riisi impordi korra kohta), (1) eriti selle artikli 17 punkti 2,

ning arvestades järgmist:

2005. aasta jaanuari osajaotuse kohta tehtud toodete kategooriate kaupa märgitud koguste kontrollimisel ilmnes, et ühes liikmesriigis oli tehtud sissekandmisel viga. Selle vea tulemusena vähenevad komisjoni määruse (EÜ) nr 94/2005 (2) lisas 2005. aasta mai osajaotuse kohta kinnitatud saadaolevad kogused. Selleks, et võtta arvesse jaanuarikuu osajaotuse korral tegelikult esitatud taotlusi ning teha need määrad kättesaadavaks mai osajaotuseks, tuleb määrust muuta,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 94/2005 lisa asendatakse käesoleva määruse lisaga.

Artikkel 2

Käesolev määrus jõustub selle Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. aprill 2005 Komisjoni nimel põllumajanduse ja maaelu arenduse peadirektor J. M. SILVA RODRÍGUEZ

(1) ELT L 93, 10.4.2003, lk 3.

(2) ELT L 19, 21.1.2005, lk 40.
ET Euroopa Liidu Teataja L 108/7

KOMISJONI MÄÄRUS (EÜ) nr 653/2005,

28. aprill 2005,

millega määratakse kindlaks, kui suures ulatuses saab rahuldada impordilitsentside taotlusi aprillis 2005, mis on esitatud kuni 80kilogrammiste vasikate kohta määrusega (EÜ) 1201/2005 ette nähtud tariifikvootide raames

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, (1)

võttes arvesse komisjoni 29. juuni 2004. aasta määrust (EÜ) nr 1201/2004, (2) millega avatakse ja sätestatakse Bulgaariast või Rumeeniast pärit mitte üle 80kilogrammiste vasikate tariifikvoodi korraldus (1. juulist 2004 kuni 30. juunini 2005), eriti selle artiklit 4,

ning arvestades järgmist:

Määruse (EÜ) nr 1201/2004 artikli 1 lõike 3 punktis c on kinnitatud Bulgaariast ja Rumeeniast pärit kuni 80kilogrammiste ja CN-koodi 0102 90 05 piiresse jäävate veiste arv 86 500, mida võib eritingimustel importida ajavahemikul 1. aprillist kuni 30. juunini 2005. Kogused, millele taotleti impordilisentse, on sellised, et taotlused saab täies ulatuses rahuldada,

ON VASTU VÕTNUD KÄESOLEVA MÄÄRUSE:

Artikkel 1

Iga impordilitsentside taotlus, mis on esitatud määruse (EÜ) nr 1201/2004 artikli 3 lõike 3 alusel, rahuldatakse täies ulatuses.

Artikkel 2

Käesolev määrus jõustub 29. aprillil 2005.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. aprill 2005 Komisjoni nimel põllumajanduse ja maaelu arengu peadirektor J. M. SILVA RODRÍGUEZ

(1) EÜT L 160, 26.6.1999, lk 21. Määrust on viimati muudetud määrusega (EÜ) nr 1782/2003 (ELT L 270, 21.10.2003, lk 1).

(2) ELT L 230, 30.6.2004, lk 12.